Vommero

'O Vommero (o Vommaro) è nu rione cullinare 'e Napule.

È capace ca 'o nomme vene 'a vucazzione agricula viecchia soia ê "vommare": ll'arato, fatto sta ca propeto 'a fatica liggata e campe 'e valette pe ssecule 'o scagnanomme 'e "Cullina d''e vruoccole".

Mo 'o Vommero è na zona 'e casamente ca poco cunserva d''o passato seculare suio; 'o svilùppo abetatevo suio avette nu granne aumiento a ll'abbiata d''o 1900 quanno attuorno â Villa Floridiana e vierzo ll'area 'e Castel Sant'Elmo ed 'e San Martino venettero addefecate tante abbetazzione nove, villette d'ô stile tardo Liberty e granne palazze addestenate ê ccrasse àuto-burvese. Tuttavij è ancora pussìbele osservà, viecchie custruzzione sturiche comme, pe essempio, 'a villa d''o Pontano e n'addefizio antico d''a duana barbonica, tutt'e ddùje int'o rione Antignano, uno d''e cchiù pupulare e antiche d''o Vommero stisso.

Int'o siconno doppoguerra 'o quartiere ha 'ccumminciato a spannerse fin a ngruobbà ll'Arenella vuttannose fin ê pennine d''a cullina d''e Camaldule.

'A nova Metropolitana 'e Napule ha cuntribbuito inte l'urdemme anne d'ô Noveciento a arreducere 'o traffico veicula' ca nzerrava 'e vvie ca saglionno â cullina vommarise aunenno lieggio lieggio 'o Vommaro ô Centro Storico e ê quartiere d''a periferia Nord e'Napule

Cunfina a nord cu 'o rione 'e ll'Arenella, ad ovest cu Soccavo e Forerotta; a sud cu 'o rione Chiaia e ad est cu 'e rione Avvocata e Muntecalvario.

 Monumente e Musee 
 Castel Sant'Elmo
 Certosa e Museo 'e San Martino
 Villa Floridiana (int'a ca nc'è 'o Museo d''e Cceramiche (Museo Nazziunale d''e Cceramiche Duca di Martina)

Vommaro